על פי הערכות האו"ם, לכ-1.1 מיליארד בני אדם ברחבי העולם אין גישה למים נקיים לשתייה. כמו כן הערכה היא כי לכ-2.6 מיליארד בני אדם אין גישה לסניטציה הולמת (לדוגמה, אמצעים להיפטר ממי ביוב)- דבר שגורם לזיהום של מי השתייה, למחלות ולמוות בקנה מידה עצום.
קירות הבנויים מחבילות קש הם בעלי יכולת נשיאת עומסים טובה למדי. על פי הצעת תקן במדינת ניו-מקסיקו בארצות הברית, העומס המותר על קירות מחבילות קש רגילות הוא 2,684 ק"ג למ"ר ולפיכך, קירות מחבילות קש דחוסות יכולים לשאת עומס מעל 10 טון למ"ר. דבר המאפשר בנייה של בתים עד לגובה של 3 קומות.
תקן LEED, הוא שיטת מדרוג ותקינה לבנייה ירוקה שפותחה בארצות הברית. מאז חניכת התקן ב-1998 הוא צמח וכיום (2007) הוא מיושם בכ-14,000 פרוייקטים, ב-50 מדינות בארצות הברית ובעוד 30 מדינות מחוצה לה, ומקיף מיליוני מטרים רבועים של בניה. מאפיין מרכזי של LEED הוא שהוא תהליך פתוח ושקוף.
תקציב המשרד להגנת הסביבה עמד בשנת 2007 על כ-170 מיליון ש"ח מתוך תקציב של כ-250 מיליארד ש"ח. ב-10 השנים האחרונות תקציב המשרד מהווה פחות מפרומיל מתקציב המדינה - בין 0.04% ל-0.09%. דו"ח של אדם טבע ודין שיצא בשנת 2007 מציין כי המשרד המקביל בהולנד לדוגמה, מקבל 2% מהתקציב הכולל.
אוחזר מתוך "http://ecowiki.org.il/index.php?title=תבנית:הידעת_מקרי&oldid=78623"
דף זה נערך לאחרונה ב־17:16, 22 בינואר 2018.